**Ministru kabineta rīkojuma projekta „Par finansējuma piešķiršanu Latvijas Republikas dalībai Baltijas valstu viesu valsts statusā Londonas grāmatu tirgū 2018.gadā” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta rīkojuma projekts (turpmāk – rīkojuma projekts) izstrādāts saskaņā ar valdības deklarācijas „Deklarācija par Laimdotas Straujumas vadītā Ministru kabineta iecerēto darbību” 133.punkta rīcības plāna izpildi, kas paredz sagatavot un īstenot pasākumus Latvijas valsts 100-gadei t.sk. uzsākt darbu pie Baltijas valstu dalības Londonas grāmatu tirgū viesu valsts statusā 2018.gadā sagatavošanas, kuras plānošana uzsākta, sadarbojoties visām trīs Baltijas valstu Kultūras ministrijām.Sakarā ar to, ka 2014.gada 21.maijā Briselē Eiropas Savienības kultūras ministru padomes tikšanās laikā, Baltijas valstu kultūras ministri parakstīs memorandu par Baltijas valstu dalību viesu valstu statusā Londonas grāmatu tirgū 2018.gadā, nepieciešams Ministru kabineta atbalsts ilgtermiņa finanšu saistībām, kuras ietver šī memoranda izpilde.Jautājums par Latvijas dalību Baltijas viesu valsts statusā Londonas grāmatu tirgū viesu valsts statusā 2018.gadā apspriests Koalīcijas sadarbības padomē 2014.gada 12.maijā, kas lēma konceptuāli atbalstīt kultūras ministres priekšlikumu par memoranda parakstīšanu ar Lietuvu un Igauniju par dalību Londonas grāmatu tirgū 2018.gadā. Kultūras ministrijai precizēt informatīvo ziņojumu, sagatavot Ministru kabineta rīkojuma projektu par ilgtermiņa budžeta saistību uzņemšanos, saskaņot ar Finanšu ministriju un iesniegt izskatīšanai Ministru kabineta sēdē.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Lai nodrošinātu Latvijas dalību Baltijas valstu kopīgajā iniciatīvā par viesu valstu statusu Londonas grāmatu tirgū 2018.gadā, vienlaicīgi ar informatīvo ziņojumu jāvirza izskatīšanai Ministru kabinetā rīkojuma projekts „Par finansējuma piešķiršanu Latvijas Republikas dalībai Baltijas valstu viesu valsts statusā Londonas grāmatu tirgū 2018.gadā, jo plānotā dalība paredz sagatavošanās periodu, kas ar Kultūras ministrijas un Valsts Kultūrkapitāla fonda finansiālu atbalstu uzsākts jau 2014.gadā plānots turpināt laika posmā līdz 2018.gadam, nodrošinot:1. Latvijas literatūras tulkojumu angļu valodā un izdošanu ārvalstīs uzsākšanu

Ikgadēji plānots angļu valodā iztulkot 7-10 profesionālas ekspertu komisijas atlasītus Latvijas literatūras klasikas un laikmetīgās literatūras darbus un promotēt to izdošanu Lielbritānijā un angliski runājošajās valstīs, kas veidotu Latvijas literatūras darbu kopu tās prezentēšanai Londonas grāmatu tirgū, veicinot Latvijas literatūras pazīstamību un iespēju autoriem tikt starptautiski pamanītiem un novērtētiem pasaules literatūras laukā.1. Latvijas nacionālā stenda nodrošināšanu

Ikgadēji sākot ar 2014.gada plānots visu Baltijas valstu nacionālo stendu veidošanu un nodrošināšanu Londonas grāmatu tirgū, Latvijas stendā reprezentējot Latvijas literatūras un grāmatu mākslas sasniegumus, t.sk. promotējot tulkojumus ar mērķi to izdošanai Lielbritānijā. Nozīmīgu stenda daļu ikgadēji veidos arī Latvijas grāmatu poligrāfijas prezentācijas sadaļa.1. Darbs ar Lielbritānijas izdevējiem, promotējot Latvijas literatūras darbu izdošanu Lielbritānijā,

2014.gadā ar Latvijas Literatūras centra starpniecību, kas veic deleģētus valsts pārvaldes uzdevumus, uzsākts arī regulārs darbs ar Lielbritānijas izdevējiem, piedāvājot Latvijas literatūras paraugtulkojumu fragmentus un veidojot Lielbritānijas izdevēju izpratni un interesi par Latvijas literatūru.1. Latvijas literātu dalības plānošanu Lielbritānijas literārajos festivālos.

Būtisks autoru promotēšanas instruments ir Latvijas literātu ikgadēja dalība Lielbritānijas literārajos festivālos, kas veido *tete a tete* dzīvos kontaktus pieredzi ar publiku, literātiem un izdevējiem, kas ir vitāli izšķiroša intereses veidošanai par autoru un tā darbiem un spēlē nozīmīgu lomu darbu izdošanai ārvalstīs. Sākot ar 2015.gadu tiek plānota mērķtiecīga Latvijas literātu dalības plānošana Lielbritānijas festivālos. 1. Baltijas valstu semināru plānošanu Londonas grāmatu tirgū.

Ikgadēji, sadarbojoties visām trīs Baltijas valstīm, plānota kopīga semināra programmas izveide un nodrošināšana Londonas grāmatu tirgū, lai fokusētu Londonas grāmatu tirgus apmeklētu interesi par Baltijas valstīm, aktualizējot Baltijas valstīm kopīgas vēsturiskais, ģeopolitiskas, kultūras un literatūras tēmas.1. Nodrošinot Lielbritānijas izdevēju vizītes ikgadējas vizītes Latvijā

Ikgadēji plānota Lielbritānijas izdevēju grupas vizīte Latvijā un iepazīstināšana ar Latvijas literāro vidi un norisēm – literārajiem festivāliem Dzejas dienas un Prozas lasījumi, veidojot izdevēju un autoru tikšanās tālākas sadarbības attīstības perspektīvai.1. Sadarbības partneru un atbalstītāju kopas veidošanu Latvijā un Lielbritānijā

Ikgadēji plānota arī kopīga Baltijas valstu prezentācijas nodrošināšana Londonas grāmatu tirgus stendu atklāšanas mērķiem un sadarbības tīkla veidošanai un stiprināšanai Latvijā un Lielbritānijā.2017.gadā plānots uzsākt sagatavot un īstenot Latvijas dalību Londonas grāmatu tirgū Baltijas valstu viesu valsts statusā Londonas grāmatu tirgū 2018.gadā, kas paredz 200 m2 dizainēta stenda izveidi un īstenošanu 2018.gadā, kā arī literatūras un grāmatniecības kultūras programmu (semināri un lasījumi) Londonas grāmatu tirgū, kā arī saistītās kultūras programmas plānošanu un īstenošanu Lielbritānijā, Latvijas amatpersonu un profesionāļu delegāciju dalības plānošanu Londonas grāmatu tirgū, pieņemšanas organizēšanu, kā arī saistītās kultūras programmas izveidi un īstenošanu Londonā un citviet Lielbritānijā.Kopējais nepieciešamais papildus finansējums Latvijas sagatavošanas periodam un minētās aktivitāšu kopas īstenošanai, kā arī Baltijas valstu viesu valstu statusa sagatavošanai un nodrošināšanai 2018.gadā veido:2016. gadā - 440 000 euro2017.gadā - 725 000 euro2018. gadā - 825 000 euro. |
| 3. | Projekta izstrādē iesaistītās institūcijas | Lai īstenotu rīkojuma projekta izpildi un budžeta plānošanu Latvijas dalībai Londonas grāmatu tirgū Baltijas viesu valstu statusā Londonas grāmatu tirgū 2018.gadā, Kultūras ministrija izveidos darba grupu, iesaistot Ekonomikas ministriju un Ārlietu ministrijas un ministriju iestādes (Latvijas Institūts, Latvijas Investīciju un attīstības aģentūra, Latvijas vēstniecība Lielbritānijā u.c.), nevalstiskās nozaru organizācijas, kas veic deleģētus valsts pārvaldes uzdevumus kultūras nozaru popularizēšanai ārvalstīs (Latvijas Literatūras centrs, Mūzikas informācijas centrs, Jaunā teātra institūts, Laikmetīgās mākslas centrs u.c.) un citas sadarbības organizācijas (Britu padome Latvijā u.c.). |
| 4. | Cita informācija | Nav |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu  |
|  | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas un ārvalstu kultūras profesionāļi, ārvalstu kultūras profesionāļi un patērētāji, Latvijas autori – rakstnieki, tulkotāji, ilustratori, Latvijas izdevēji un ārvalstu izdevēji un literārie aģenti, latviešu diasporas un trimdas latvieši. |
|  | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības  |
|  |  Administratīvo izmaksu monetārs novērtējums | Projekts šo jomu neskar. |
|  | Cita informācija | Nav |

|  |
| --- |
|  **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014.gads** | Turpmākie trīs gadi (*euro*) |
| **2015.** | **2016.** | **2017.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 440 000 | 725 000 |
| 2.1. valsts pamatbudžets | 0 | 0 | 0 | 440 000 | 725 000 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | -440 000 | -725 000 |
| 3.1. valsts pamatbudžets | 0 | 0 | 0 | -440 000 | -725 000 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 |  - |  - |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | -440 000 | -725 000 |
| 5.1. valsts pamatbudžets | 0 | 0 | -440 000 | -725 000 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | 2018.gadā nepieciešamais finansējums valsts dalībai Baltijas valstu viesu valsts statusā Londonas grāmatu tirgū 2018.gadā ir 825 000 *euro*.  |

*Anotācijas IV,V sadaļa – projekts šīs jomas neskar.*

|  |
| --- |
| VI. Sabiedrības līdzdalība un komunikācijas aktivitātes  |
| 1. | Plānotās sabiedrības līdzdalības un komunikācijas aktivitātes saistībā ar projektu par projekta izstrādes uzsākšanu | Īstenojot Latvijas dalības projektu un kultūras programmu Baltijas viesu valstu statusā Londonas grāmatu tirgū 2018.gadā Kultūras ministrija iesaistīs nozares un citas nevalstiskās organizācijas. |
| 2. | Sabiedrības līdzdalība projekta izstrādē  | Izstrādājot Latvijas dalības projektu, darba grupā ņems vērā iesaistīto nevalstisko organizāciju viedokli un projekta ietvaros atbalstīs kultūras pasākumu īstenošana Londonā. |
| 3. | Sabiedrības līdzdalības rezultāti  | Iniciatīva par Latvijas dalības nodrošināšanu Baltijas valstu viesu valstu statusā Londonas grāmatu tirgū 2018.gadā nākusi no Latvijas literatūras un grāmatniecības nevalstisko organizāciju puses (Latvijas grāmatizdevēju asociācijas, Latvijas grāmatnieku ģilde, Latvijas Literatūras centrs, Latvijas Rakstnieku savienība). Iniciatīvu konceptuāli atbalstījusi Kultūras ministrijas Literatūras un grāmatniecības padome un Latvijas Nacionālā kultūras padome, kurās pārstāvēta visu kultūras nozaru nevalstisko organizācijas pārstāvji. |
| 4. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Ārlietu ministrija, Ekonomikas ministrija, Kultūras ministrija un iesaistītās padotības un nozaru nevalstiskās organizācijas. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Netiek paplašinātas esošo institūciju funkcijas, jaunas institūcijas netiek veidotas un esošās netiek likvidētas. |
| 3. | Cita informācija | Nav |

Kultūras ministre D.Melbārde

Vīza: Valsts sekretāra p.i. U.Lielpēters

16.05.2014.

1417

L.Buševica

Tālr. 67330263, fakss 67330293

Liga.Busevica@km.gov.lv